Source: https://www.juridice.ro/471535/intrebare-preliminara-cu-privire-la-nulitatea-absoluta-a-unui-contract-de-asigurare.html
Timestamp: 2019-06-16 22:55:07+00:00
Document Index: 2373214

Matched Legal Cases: ['articolul 3', 'articolul 2', 'articolul 1', 'articolul 2', 'articolul 3', 'articolul 1']

JURIDICE.ro » Întrebare preliminară cu privire la nulitatea absolută a unui contract de asigurare
Judecătorul suprem portughez se întreabă cu privire la nulitatea absolută a unui contract de asigurare (C-287/16 Fidelidade-Companhia de Seguros).
2. armonizarea legislației statelor membre referitoare la asigurarea de răspundere civilă pentru pagubele produse de autovehicule
3. legislație națională care sancționează cu nulitatea absolută un contract de asigurare ca urmare a unor declarații false făcute cu privire la proprietarul vehiculului și la identitatea conducătorului său obișnuit, întrucât contractul a fost încheiat de o persoană care nu are niciun interes economic în circulația vehiculului și cu intenția subiacentă frauduloasă a persoanelor interesate (asiguratul, proprietarul vehiculului și conducătorul obișnuit) de a obține acoperirea riscurilor derivate din circulația vehiculului prin:
(i) încheierea unui contract pe care asiguratorul nu l-ar fi încheiat dacă ar fi avut cunoștință de identitatea asiguratului; (ii) achitarea unei prime de asigurare mai mici decât cea datorată în mod normal în baza vârstei conducătorului obișnuit
3. necesitatea de a afla dacă dreptul Uniunii s-a opune legislației naționale care ar conduce la constatarea nulității unui astfel de contract de asigurare
Dispoziții incidente: articolul 3 alineatul (1) din Directiva 72/166/CEE, articolul 2 alineatul (1) din Directiva 84/5/CEE și articolul 1 din Directiva 90/232/CEE
Directiva 90/323/CEE
Fără a aduce atingere celui de-al doilea paragraf de la articolul 2 alineatul (1) din Directiva 84/5/CEE, asigurarea menţionată la articolul 3 alineatul (1) din Directiva 72/166/CEE acoperă răspunderea pentru vătămarea corporală a tuturor pasagerilor, alţii decât conducătorul auto, ce rezultă ca urmare a utilizării unui vehicul.
Statele membre iau măsurile necesare pentru ca orice dispoziţie legală sau orice clauză contractuală dintr-o poliţă de asigurare, care exclude un pasager de la suma asigurată pe motiv că ştia sau ar fi trebuit să ştie că şoferul vehiculului era sub influenţa alcoolului sau a unui drog în momentul accidentului, să fie considerată nulă în ceea ce priveşte cererile de despăgubire ale acestui pasager.
În sensul prezentei directive, termenul „vehicul” are semnificaţia definită la articolul 1 din Directiva 72/166/CEE
Directiva 72/166/CEE (extras)
(1) În conformitate cu dispoziţiile articolului 4, fiecare stat membru ia toate măsurile necesare pentru a se asigura că răspunderea civilă pentru pagubele produse de vehiculele care provin în mod obişnuit de pe teritoriul lor să fie acoperită prin asigurare. Aceste măsuri stabilesc aria răspunderii civile acoperite de asigurare, precum şi termenii şi condiţiile asigurării.
Corespondențe pentru România: articolele menționate nu par a avea un corespondent legislativ în România
Aflaţi mai mult despre Adina Mihalache, C-287/16, contract de asigurare, Mihaela Mazilu-Babel, nulitate absoluta, raspundere civila